CONVOCATÒRIA D'AJUDES DEL VICERECTORAT D'INVESTIGACIÓ, DESENVOLUPAMENT I INNOVACIÓ PER A LA INCORPORACIÓ DE PERSONAL INVESTIGADOR O PERSONAL DE SUPORT TÈCNIC A GRUPS D'INVESTIGACIÓ - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/648)
  + [Valencià](/va/acuerdo/648)






Selector de idioma

Leer

* [Español](/es/acuerdo/648)
* [Valencià](/va/acuerdo/648)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES DEL VICERECTORAT D'INVESTIGACIÓ, DESENVOLUPAMENT I INNOVACIÓ PER A LA INCORPORACIÓ DE PERSONAL INVESTIGADOR O PERSONAL DE SUPORT TÈCNIC A GRUPS D'INVESTIGACIÓ[Butlletí Oficial Universitat d'Alacant](/ca/Publicacion)
=============================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES DEL VICERECTORAT D'INVESTIGACIÓ, DESENVOLUPAMENT I INNOVACIÓ PER A LA INCORPORACIÓ DE PERSONAL INVESTIGADOR O PERSONAL DE SUPORT TÈCNIC A GRUPS D'INVESTIGACIÓ

Data d'aprovació
:   16/07/2007

Data de publicació
:   18/07/2007

Òrgan competent
:   [OLD] Vicerector d¿Investigació, Desenvolupament i Innovació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=648.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/648)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/648)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES DEL VICERECTORAT D'INVESTIGACIÓ, DESENVOLUPAMENT I INNOVACIÓ PER A LA INCORPORACIÓ DE PERSONAL INVESTIGADOR O PERSONAL DE SUPORT TÈCNIC A GRUPS D'INVESTIGACIÓ&url=https://www.boua.ua.es/va/acuerdo/648)

**Títol:** CONVOCATÒRIA D'AJUDES DEL VICERECTORAT D'INVESTIGACIÓ, DESENVOLUPAMENT I INNOVACIÓ PER A LA INCORPORACIÓ DE PERSONAL INVESTIGADOR O PERSONAL DE SUPORT TÈCNIC A GRUPS D'INVESTIGACIÓ

**Secció:** CONVOCATÒRIES I CONCURSOS

**Òrgan:** [OLD] Vicerector d¿Investigació, Desenvolupament i Innovació

**Data d'aprovació:** dilluns, 16 de juliol de 2007

CONVOCATÒRIA D'AJUDES DEL VICERECTORAT D'INVESTIGACIÓ, DESENVOLUPAMENT I INNOVACIÓ PER A LA INCORPORACIÓ DE PERSONAL INVESTIGADOR O PERSONAL DE SUPORT TÈCNIC A GRUPS D'INVESTIGACIÓ   
   
 BASES DE LA CONVOCATÒRIA  
   
 I. Objecte  
    
 L'objecte d'esta convocatòria és proporcionar ajudes als grups d'investigació de la Universitat d'Alacant perquè puguen proposar la contractació de personal investigador o personal de suport tècnic a la investigació.  
    
 II. Beneficiaris  
    
 Podran beneficiar-se d'estes ajudes els grups d'investigació pertanyents a la Universitat d'Alacant, ja siga de manera individual o de forma conjunta, que complisquen els requisits següents:  
 a) Estar donats d'alta en el registre de grups d'investigació de la Universitat d'Alacant amb anterioritat a la publicació d'esta convocatòria en el Butlletí Oficial de la Universitat d'Alacant.  
 b) Estar disposats a cofinançar, junt amb el Vice-rectorat d'Investigació, Desenvolupament i Innovació, els costos de la contractació del personal investigador o del personal de suport tècnic a la investigació en els termes que s'establixen en esta convocatòria. Este cofinançament haurà de realitzar-se a càrrec dels fons generats per la gestió de contractes previstos en l'article 130 de l'Estatut de la Universitat d'Alacant o a les ajudes rebudes en el marc de la convocatòria del Vice-rectorat d'Investigació, Desenvolupament i Innovació per compliment d'objectius.  
    
 III. Nombre d'ajudes i modalitats  
    
 El nombre màxim d'ajudes a concedir en esta convocatòria serà de huit i cap grup d'investigació, de forma individual o conjunta, podrà obtindre més d'una ajuda.  
    
 IV. Sol·licituds   
    
 Les sol·licituds es presentaran firmades pel director del grup, o directors en cas de sol·licitud conjunta, a través del Registre General de la Universitat, en l'imprés normalitzat disponible en la pàgina web del Vice-rectorat d'Investigació, Desenvolupament i Innovació de la Universitat d'Alacant.   
    
 El termini de presentació de sol·licituds finalitzarà el dia 10 de setembre de 2007.  
   
 V. Avaluació   
    
 Per a l'avaluació de les sol·licituds es tindran en compte dos variable:  
 1. Activitat investigadora acumulada en els últims cinc anys del grup o grups d'investigació que subscriguen la sol·licitud, fins a 7 punts. En tots els casos la Comissió únicament valorarà els mèrits dels currícula incorporats en Campus Virtual amb anterioritat al dia 11 de setembre del 2007 i d'acord amb estos apartats i percentatges.  
 - Publicacions (25 %)  
 - Sexennis (30 %)  
 - Recursos obtinguts per projectes (18 %)  
 - Duració de projectes (10 %)  
 - Congressos (4 %)  
 - Organització de congressos, cursos i seminaris (3 %)  
 - Tesis doctorals dirigides (5 %)  
 - Becaris i contractats (5 %)  
    
 En el cas d'investigadors que pertanguen a més d'un grup d'investigació, les seues aportacions es dividiran d'acord amb el percentatge de dedicació a cada grup.  
    
 2. Compromís d'increment del cofinançament, fins a 3 punts. Els grups d'investigació sol·licitants estan obligats a un cofinançament mínima del 25% dels costos de la contractació del personal investigador o personal de suport tècnic a la investigació. D'acord amb l'increment de cofinançament que es presente podran obtindre puntuació en este apartat segons la següent taula de valoració:. 30% de cofinançament, 0,5 punts; 35%, 1 punt; 40%, 1,5 punts; 45%, 2 punts; 50% o més, fins a 3 punts.  
    
 L'avaluació de les sol·licituds i la proposta de resolució de les ajudes serà realitzada per una comissió composta pel Vicerector d'Investigació, Desenvolupament i Innovació, el director del Secretariat de Promoció i Desenvolupament Institucional de la Investigació, el Director del Secretariat d'Instrumentació Científica i Tecnològica i 2 professors amb almenys 2 sexennis d'investigació designats pel Rector a proposta del Vicerector d'Investigació, Desenvolupament i Innovació. La resolució contindrà els grups d'investigació seleccionats, així com una llista d'espera.  
   
 VI. Obligacions  
    
 Una vegada adjudicades les ajudes, el director del grup d'investigació seleccionat disposarà d'un termini màxim de tres mesos per a procedir a la incorporació de personal investigador o el personal de suport tècnic a la investigació d'acord amb les normes següents:   
 a) Adjudicació per concurs públic d'acord amb els procediments establits per la Universitat d'Alacant segons el tipus de plaça convocada.  
 b) Duració del contracte: 12 mesos.  
 c) Dedicació a temps complet   
 d) La dotació bruta anual serà com a mínim de 20.000 € i com a màxim de 24.000 €, d'acord amb el tipus de plaça convocada.  
 e) La titulació requerida estarà d'acord amb la plaça convocada. Per a personal investigador i tècnic superior la titulació serà: Llicenciat, Arquitecte o Enginyer Superior. Per a tècnic la titulació serà: diplomat, enginyer tècnic o Tècnic de Formació Professional de 2n grau, de Mòduls de Nivell II i III o de cicles formatius de grau mitjà o superior.  
    
 Transcorregut eixe termini, el director del grup d'investigació emetrà un informe dirigit al Vicerector d'Investigació, Desenvolupament i Innovació, on s'inclouran les dades de la persona contractada o s'especificaran els motius en el cas que la plaça convocada haja quedat deserta. En este segon cas, l'ajuda prevista passaria al següent grup d'investigació en llista d'espera.   
    
 Finalitzat el període de l'ajuda, el director del grup haurà d'enviar al Vice-rectorat d'Investigació, Desenvolupament i Innovació un informe de la tasca realitzada per l'investigador o el personal de suport tècnic contractat.   
    
 En cas de renúncia de l'investigador o del personal de suport tècnic contractat, el grup d'investigació podrà seleccionar a un altre sempre que el període pendent no siga inferior a sis mesos i per un termini màxim de duració del contracte equivalent al temps pendent d'execució de l'ajuda.  
    
 Els contractes establits a partir d'esta convocatòria podran renovar-se anualment fins a un màxim de tres anys, sempre que la Universitat d'Alacant dispose d'una partida pressupostària per a tal fi, el personal contractat complisca satisfactòriament amb les exigències de la plaça ocupada i el grup d'investigació emeta els informes preceptius i mantinga el compromís de cofinançament en els mateixos termes de la sol·licitud.   
    
 Alacant, 16 de juliol de 2007  
    
 EL VICERECTOR D'INVESTIGACIÓ, DESENVOLUPAMENT I INNOVACIÓ  
    
    
    
 Sgt.: Manuel Palomar Sanz





[Carretera Sant Vicent del Raspeig s/n  
03288 Sant Vicent del Raspeig - Alacant  
 Tel. 24 327 0304 - Fax 49 459 6985](https://www.google.es/maps/@38.157224,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12721&trk=tyah&trkInfo=tarId%6L9982505456540%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)